Up-141/95
Datum: 1996-01-17T00:00:00.000+01:00
ecli: ECLI:SI:USRS:1996:Up.141.95
vrsta: drugi akti
zadeva: ustavna pritožba
objavljeno: Neobjavljeno | 17.01.1996
dokument: US17687
akt: Ustavna pritožba M.Č. zoper sodbo in sklep Višjega sodišča v Kopru št. Cp 933/93 z dne 22/12-1993 v zvezi s sodbo in sklepom Temeljnega sodišča v Novi Gorici, Enote v Novi Gorici, št. P 306/93 z dne 7/9-1993
resitev: nesprejem ustavne pritožbe
izrek: Ustavna pritožba M.Č.zoper sodbo in sklep Višjega sodišča v Kopru v zvezi s sodbo in sklepom Temeljnega sodišča v Novi Gorici, Enote v Novi Gorici, se ne sprejme.
stavek: Ustavno sodišče ne sprejme ustvne pritožbe, če iz izpodbijanih posamičnih aktov ne izhaja, da bi bila pritožniku kršena kakšna človekova pravica ali temeljna svoboščina.
odlocitev: sklep
geslo: Predmet ustavne pritožbe - kršitev človekovih pravic ali temeljnih svoboščin.
podlaga: Zakon o Ustavnem sodišču (ZUstS), 1. al. 2. odst. 55. čl.
datum_vloge: 1995-04-17T22:00:00.000Z
datum_odlocitve: 1996-01-16T23:00:00.000Z

# Up-141/95

17/1-1996

# S K L E P

Ustavno sodišče je v postopku za preizkus ustavne pritožbe M.Č. iz G., N.G., na seji senata dne 17/1-1996

s k le n i l o :

Ustavna pritožba M.Č. zoper sodbo in sklep Višjega sodišča v Kopru št. Cp 933/93 z dne 22/12-1993 v zvezi s sodbo in sklepom Temeljnega sodišča v Novi Gorici, Enote v Novi Gorici, št. P 306/93 z dne 7/9-1993 se ne sprejme.

## O b r a z l o ž i t e v

Pritožnica z ustavno pritožbo, vloženo dne 15/4-1994, izpodbija v izreku navedene odločbe sodišča, s katerimi ji je bilo naloženo plačilo 3811,00 tolarjev z obrestmi in stroški postopka.

Pritožnica sicer ni navedla, katera človekova pravica oziroma temeljna svoboščina naj bi ji bila z izpodbijanimi akti kršena.

Vendar pa je iz njenih navedb dovolj razvidno, da se ne strinja z obveznostjo plačila 3811,00 tolarjev za odvoz smeti. Meni namreč, da glede na dopis predsednika IS SO Nova Gorica Komunalnemu podjetju Komunala, Nova Gorica, v katerem predlaga, naj pritožnico oprostijo plačila odvoza smeti, odvoza smeti ni več dolžna plačevati.

Iz izpodbijanih odločb ne izhaja, da bi bila pritožnici kršena kakšna človekova pravica ali temeljna svoboščina. Ustavno sodišče zato ustavne pritožbe ni sprejelo.

Senat Ustavnega sodišče je sprejel ta sklep na podlagi prve alinee drugega odstavka 55. člena Zakona o Ustavnem sodišču (Uradni list RS, št. 15/94) v sestavi: predsednik senata mag. Janez Snoj in člana Franc Testen in dr. Lojze Ude.

Predsednik senata

mag. Janez Snoj